CELEX: 52021DP0066
Language: lt
Date: 1615248000000
Title: Europos Parlamento sprendimas neprieštarauti 2021 m. vasario 11 d. Komisijos deleguotajam reglamentui, kuriuo iš dalies keičiamas Deleguotasis reglamentas (ES) Nr. 1222/2014, kuriuo papildomos Europos Parlamento ir Tarybos direktyvos 2013/36/ES nuostatos dėl metodikos, skirtos pasaulinės sisteminės svarbos įstaigoms nustatyti ir pasaulinės sisteminės svarbos įstaigų pakategorėms apibrėžti, nustatymo techninių reguliavimo standartų (C(2021)0772 – 2021/2561(DEA))

2021 11 24   
            
            
               LT
            
            
               Europos Sąjungos oficialusis leidinys
            
            
               C 474/173
            
         
      P9_TA(2021)0066
      Neprieštaravimas deleguotajam aktui: pasaulinės sisteminės svarbos įstaigų nustatymas ir pasaulinės sisteminės svarbos įstaigų pakategorių apibrėžimas
      Europos Parlamento sprendimas neprieštarauti 2021 m. vasario 11 d. Komisijos deleguotajam reglamentui, kuriuo iš dalies keičiamas Deleguotasis reglamentas (ES) Nr. 1222/2014, kuriuo papildomos Europos Parlamento ir Tarybos direktyvos 2013/36/ES nuostatos dėl metodikos, skirtos pasaulinės sisteminės svarbos įstaigoms nustatyti ir pasaulinės sisteminės svarbos įstaigų pakategorėms apibrėžti, nustatymo techninių reguliavimo standartų (C(2021)0772 – 2021/2561(DEA))
      (2021/C 474/24)
      
         Europos Parlamentas,
      
                  —
               
               
                  atsižvelgdamas į Komisijos deleguotąjį reglamentą (C(2021)0772),
               
            
                  —
               
               
                  atsižvelgdamas į Komisijos 2021 m. vasario 18 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,
               
            
                  —
               
               
                  atsižvelgdamas į Ekonomikos ir pinigų politikos komiteto 2021 m. kovo 4 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į Sutarties dėl Europos Sąjungos veikimo 290 straipsnį,
               
            
                  —
               
               
                  atsižvelgdamas į 2013 m. birželio 26 d. Europos Parlamento ir Tarybos direktyvą 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (1) (Kapitalo reikalavimų direktyva, KRD), ypač į jos 131 straipsnio 18 dalį ir 149 straipsnį,
               
            
                  —
               
               
                  atsižvelgdamas į iš dalies keičiančių techninių reguliavimo standartų projektus, kuriuos 2020 m. lapkričio 4 d. pateikė Europos priežiūros institucija (Europos bankininkystės institucija) (toliau – EBI), vadovaudamasi 2010 m. lapkričio 24 d. Europos Parlamento ir Tarybos reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (2), 10 straipsniu,
               
            
                  —
               
               
                  atsižvelgdamas į Darbo tvarkos taisyklių 111 straipsnio 6 dalį,
               
            
                  —
               
               
                  atsižvelgdamas į Ekonomikos ir pinigų politikos komiteto rekomendaciją dėl sprendimo,
               
            
                  —
               
               
                  atsižvelgdamas į tai, kad per Darbo tvarkos taisyklių 111 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2021 m. kovo 9 d., nebuvo pareikšta prieštaravimų,
               
            
                  A.
               
               
                  kadangi Bazelio bankų priežiūros komitetas (BBPK) 2018 m. liepos mėn. paskelbė persvarstytą pasaulinės sisteminės svarbos bankų (G-SIB) vertinimo metodiką; kadangi tie pasaulinės sisteminės svarbos bankų vertinimo metodikos pakeitimai turėtų būti atspindėti Komisijos deleguotajame reglamente (ES) Nr. 1222/2014 (3); kadangi Europos Parlamento ir Tarybos direktyva (ES) 2019/878 (4) iš dalies pakeistas KRD 131 straipsnis ir tie pakeitimai taip pat turėtų atsispindėti Komisijos deleguotajame reglamente (ES) Nr. 1222/2014;
               
            
                  B.
               
               
                  kadangi KRD pakeitimai pradėti taikyti 2020 m. gruodžio 29 d., tačiau nenurodytas iš dalies keičiančio deleguotojo akto pateikimo terminas; kadangi 2020 m. lapkričio 4 d. EBI pateikė Komisijai iš dalies keičiančių techninių reguliavimo standartų projektus; kadangi Komisijos tikslas – papildomą ES metodiką, nurodytą iš dalies keičiančių techninių reguliavimo standartų projektuose, taikyti jau 2021 m. atliekant metinę pasaulinės sisteminės svarbos įstaigų (G-SII, kurios yra G-SIB atitikmuo Sąjungoje) identifikavimo procedūrą, kurią EBI pradės vykdyti 2021 m. balandžio mėn. (remiantis 2020 m. pabaigos duomenimis) ir kuri bus baigta 2021 m. lapkričio mėn.;
               
            
                  C.
               
               
                  kadangi deleguotasis reglamentas turėtų įsigalioti skubos tvarka, kad būtų pasiektas Komisijos tikslas sudaryti sąlygas taikyti papildomą ES metodiką per pirmąją G-SII skirtą procedūrą pagal iš dalies pakeistą KRD, t. y. per 2021 m. procedūrą; kadangi, siekiant užtikrinti teisinį tikrumą atliekant procedūrą, kuri bus pradėta vykdyti 2021 m. balandžio mėn., iš dalies keičiantis deleguotasis reglamentas turėtų įsigalioti iki tos datos;
               
            
               
                  1.
               
               
                  pareiškia, kad neprieštarauja deleguotajam reglamentui;
               
            
               
                  2.
               
               
                  paveda Pirmininkui perduoti šį sprendimą Tarybai ir Komisijai.
               
            
         (1)  OL L 176, 2013 6 27, p. 338.
      
         (2)  OL L 331, 2010 12 15, p. 12.
      
         (3)  2014 m. spalio 8 d. Komisijos deleguotasis reglamentas (ES) Nr. 1222/2014, kuriuo papildomos Europos Parlamento ir Tarybos direktyvos 2013/36/ES nuostatos dėl metodikos, skirtos pasaulinės sisteminės svarbos įstaigoms nustatyti ir pasaulinės sisteminės svarbos įstaigų pakategorėms apibrėžti, nustatymo techninių reguliavimo standartų (OL L 330, 2014 11 15, p. 27).
      
         (4)  2019 m. gegužės 20 d. Europos Parlamento ir Tarybos direktyva (ES) 2019/878, kuria iš dalies keičiamos Direktyvos 2013/36/ES nuostatos dėl subjektų, kuriems reikalavimai netaikomi, finansų kontroliuojančiųjų bendrovių, mišrią veiklą vykdančių finansų kontroliuojančiųjų bendrovių, atlygio, priežiūros priemonių ir įgaliojimų bei kapitalo apsaugos priemonių (OL L 150, 2019 6 7, p. 253).